Diari Oficial de la Generalitat Valenciana


Sumari del DOGV 4594, del 24-09-2003 (2003/9927)

RESOLUCIÓ de 9 de setembre de 2003, de la Universitat Politècnica de València, per la qual es convoquen proves selectives d'accés al grup A, sector d'administració especial, tècnic superior del servei integrat d'ocupació, pel sistema de concurs oposició. (codi: 2002/P/FC/C/70).
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4594

Data del DOGV
:   24-09-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/9927


Data del document
:   09-09-2003

Organisme emissor
:   Universitat Politècnica de València

Tipus de document
:   Resolució

Descriptors 

:   * concurs administratiu
    * orientació professional
    * ocupador
    * universitat

RESOLUCIÓ de 9 de setembre de 2003, de la Universitat Politècnica de València, per la qual es convoquen proves selectives d'accés al grup A, sector d'administració especial, tècnic superior del servei integrat d'ocupació, pel sistema de concurs oposició. (codi: 2002/P/FC/C/70). [2003/X9927]
  
A fi d'atendre les necessitats de personal en aquesta administració pública encarregada del servei públic de l'educació superior, aquest Rectorat, de conformitat amb el que disposa l'art. 75 de la Llei Orgànica 6/2001, d'Universitats, de 21 de desembre; com també el Text Refós de la Llei de la Funció Pública Valenciana i el Decret 33/1999, de 9 de març, del Govern Valencià, acorda convocar proves d'accés al grup A, sector d'administració especial, tècnic superior del Servei Integrat d'Ocupació, de la Universitat Politècnica de València, d'acord amb les bases següents:
  
1. Objecte de la convocatòria
  
1.1. Aquesta convocatòria té per objecte la selecció de personal per a cobrir 3 places vacants del grup A, sector d'administració especial, tècnic superior de la Universitat Politècnica de València, pels torns i quota que tot seguit s'indiquen, incloses en l'Oferta d'Ocupació d'aquesta Universitat Politècnica de València per a l'any 2002:
  
Torn lliure 2
  
Promoció interna 1
  
Aquestes vacants es distribueixen en les especialitats que es relacionen a continuació:
  
Torn de promoció interna:
  
 Nombre de vacants Especialitat:
  
 1 Estudis i Projectes
  
Torn lliure:
  
 Nombre de vacants Especialitat:
  
 1 Gestió d'ocupació
  
 1 Intermediació laboral
  
1.2. La realització d'aquestes proves selectives s'ajustarà al que preveu el Text Refós de la Llei de la Funció Pública Valenciana i la normativa que el desenvolupa.
  
1.3. D'acord amb el que preveu l'article 75.2 de la Llei Orgànica 6/2001, d'Universitats, de 21 de desembre, aquesta convocatòria es publicarà en el Diari Oficial de la Generalitat Valenciana (DOGV) i en el Boletín Oficial del Estado (BOE), mitjançant un breu resum. La publicació del DOGV serà la que es prendrà com a referència a l'efecte del còmput de terminis per a la presentació d'instàncies. La resta de resolucions administratives derivades d'aquesta convocatòria es publicaran únicament en el DOGV.
  
2. Condicions generals dels aspirants
  
2.1. Per a l'admissió a aquestes proves selectives, els aspirants hauran de reunir els requisits següents:
  
2.1.1. Torn de promoció interna.
  
a) Els aspirants que concórreguen a aquestes proves selectives hauran de ser personal funcionari de carrera de la Universitat Politècnica de València, del grup B, sector d'administració especial, i haver-hi estat com a mínim dos anys en llocs classificats com a administració especial, en el grup B.
  
b) Estar en possessió del títol de llicenciat, enginyer, arquitecte o equivalent, o tenir complides les condicions per a obtenir-lo en la data en què acabe el termini de presentació d'instàncies. En el cas de titulacions obtingudes a l'estranger, caldrà estar en possessió de la credencial que acredite l'homologació o de la credencial del reconeixement per a l'exercici de les professions considerades regulades en virtut del Reial Decret 1.655/1991, de 25 d'octubre.
  
2.1.2. Torn d'accés lliure.
  
a) Ser espanyol o tenir la nacionalitat d'un estat membre de la Unió Europea o la nacionalitat del regne de Noruega o de la república d'Islàndia. També hi podran participar el cònjuge, els seus descendents i els descendents del cònjuge, i dels espanyols i nacionals de països membres de la Unió Europea, de Noruega o d'Islàndia, sempre que no estiguen separats de dret. Els descendents hauran de ser menors de vint-i-un anys o majors d'aquesta edat que visquen al seu càrrec. Aquest últim benefici serà igualment d'aplicació a familiars de nacionalitats d'altres estats quan així estiga previst en els tractats internacionals realitzats per la Comunitat Europea i ratificats per Espanya.
  
També hi podran participar el cònjuge, els seus descendents i els descendents del cònjuge, i dels espanyols i nacionals d'altres estats membres de la Unió Europea, sempre que no estiguen separats de dret. Els descendents hauran de ser menors de vint-i-un anys o majors d'aquesta edat que visquen al seu càrrec.
  
Aquest últim benefici serà igualment d'aplicació a familiars de nacionalitats d'altres estats quan així estiga previst en els tractats internacionals realitzats per la Comunitat Europea i ratificats per Espanya.
  
b) Tenir complits els divuit anys i no haver assolit l'edat de jubilació.
  
c) Estar en possessió del títol que consta en l'annex I o complir les condicions per a obtenir-lo en la data que acabe el termini de presentació d'instàncies.
  
d) No patir malaltia, ni estar afectat per limitació física o psíquica que siga incompatible amb l'exercici de les funcions corresponents.
  
e) No estar inhabilitat/inhabilitada penalment per a l'exercici de funcions públiques o no haver sigut separat/separada mitjançant un expedient disciplinari d'alguna administració o ocupació pública. En el cas d'aspirants la nacionalitat dels quals no siga l'espanyola, hauran d'acreditar, igualment, que no estan sotmesos a sanció disciplinària o condemna penal que impedisca, al seu estat, l'accés a la funció pública.
  
2.2. Les condicions per a l'admissió a les proves s'hauran de tenir en el moment de finalització del termini de presentació de sol·licituds i mantenir-se durant tot el procés selectiu, fins al moment de la presa de possessió com a funcionaris de carrera.
  
2.3. Els aspirants que concórreguen a aquestes proves selectives només ho podran fer per un dels torns, bé el de promoció interna o bé el d'accés lliure.
  
3. Sol·licituds
  
3.1. Forma. Els que desitgen prendre part en aquestes proves selectives, hauran de presentar una instància, segons el model oficial, que haurà d'imprimir-se des de la pàgina d'Internet d'accés públic de la Universitat Politècnica de València (www.upv.es/rrhh).
  
Cada instància tindrà assignat un número identificador de referència, que serà diferent per a cada una.
  
Haurà de presentar-se necessàriament un joc de tres còpies impreses mitjançant la pàgina d'Internet mencionada (còpies per al Registre General, el Servei de Recursos Humans i la persona interessada).
  
En les dependències de la Universitat Politècnica de València es posarà a disposició de les persones interessades que ho demanen els recursos informàtics suficients per a accedir a l'esmentada pàgina web, omplir i imprimir la instància.
  
En la sol·licitud es farà constar l'especialitat a què concorren, amb aquesta finalitat, els aspirants faran constar en el requadre corresponent l'especialitat per la qual participen i identificaran l'especialitat segons figura en l'annex I. Els participants només podrán optar per una de les especialitats.
  
3.2. El termini de presentació de sol·licituds és de vint dies hàbils, comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana; cal adjuntar una fotocòpia del document nacional d'identitat o del passaport en el cas dels nacionals dels estats membres de la Unió Europea o d'aquells estats a què s'aplique la lliure circulació de treballadors i treballadores.
  
3.3. La presentació de sol·licituds es podrà efectuar en el Registre General de la Universitat Politècnica de València, camí de Vera, s/n, CP 46927, València, edifici del Rectorat; en el Registre de l'Escola Politècnica Superior d'Alcoi, plaça de Ferrándiz i Carbonell, s/n, Alcoi; en el Registre de l'Escola Politècnica Superior de Gandia, carretera de Natzaret-Oliva, s/n, Grau de Gandia, o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, redactat segons la Llei 4/1999, de 13 de gener.
  
En el cas que s'optara per presentar la sol·licitud davant una oficina de correus, es farà en sobre obert, perquè la instància figure datada i segellada pel funcionari de correus abans de ser certificada. Si no es fa d'aquesta manera, es considerarà presentada en la data d'entrada en qualsevol dels llocs establits en el paràgraf anterior.
  
Les sol·licituds subscrites a l'estranger es podran cursar, en el termini expressat en la base 3.2, a través de les representacions diplomàtiques o consulars espanyoles corresponents, les quals les trametran seguidament a l'organisme competent. La persona interessada adjuntarà a l'esmentada sol·licitud el comprovant bancari d'haver satisfet els drets d'examen.
  
3.4. Els drets d'examen seran de 23,74 €, que caldrà ingressar en el compte corrent número 2077 0724 68 7439073623 €taxes-, de la Caixa d'Estalvis de València (Bancaixa), a la urbana 724, situada a la Universitat Politècnica de València, camí de Vera, s/n, 46830 València.
  
El pagament dels drets d'examen es pot realitzar en efectiu o amb targeta de crèdit. En el cas de pagament en efectiu, l'ingrés cal fer-lo mitjançant el rebut emés per l'aplicació d'instàncies de l'adreça d'Internet citada en el punt 3.1. El pagament mitjançant targeta de crèdit es fa en el moment d'omplir i imprimir la instància a través de l'esmentada aplicació.
  
3.5. D'acord amb allò establit en l'article 33 bis de la Llei 12/1997, de 23 de desembre, de Taxes de la Generalitat Valenciana, redactat d'acord amb la Llei 9/1999, de 30 de desembre, estan exemptes del pagament de la taxa establida en el paràgraf anterior els aspirants amb una discapacitat igual o superior al 33%. Aquests aspirants hauran de presentar certificació de la Conselleria de Benestar Social o dels òrgans competents d'altres administracions públiques, que acredite discapacitat igual o superior al 33%.
  
3.6. N'estaran exemptes del pagament les persones que figuren com a demandants d'ocupació durant el termini, almenys, d'un mes anterior a la data de publicació en el DOGV de la convocatòria. Per a gaudir de l'exempció serà requisit que no hagueren rebutjat, en el termini de què es tracte, cap oferta d'ocupació adequada ni s'hagueren negat a participar, tret de causa justificada, en accions de promoció, formació o reconversió professionals, i que, així mateix, manquen de rendes superiors, en còmput mensual, al salari mínim interprofessional. La certificació relativa a la condició de demandant d'ocupació, amb els requisits prevists en la Llei, se sol·licitarà en la corresponent oficina de l'Institut Nacional d'Ocupació o en els òrgans competents de les comunitats autònomes. Quant a l'acreditació de les rendes, s'acreditaran amb una declaració escrita del sol·licitant. Ambdós documents hauran d'adjuntar-se inexcusablement a la sol·licitud de participació en aquestes proves selectives.
  
4. Admissió d'aspirants
  
4.1. Finalitzat el termini de presentació de sol·licituds, el rector dictarà una resolució, que es publicarà en el DOGV, que contindrà la relació provisional d'admesos i exclosos a la realització de les proves, així com els nomenaments dels membres que componen el tribunal de selecció.
  
4.2. Els aspirants podran, en el cas d'error o exclusió, esmenar els defectes en què hagen incorregut en la sol·licitud o realitzar les reclamacions que consideren convenients, en el termini de deu dies hàbils comptadors a partir de l'endemà de la publicació de la relació provisional d'admesos i exclosos en el DOGV.
  
4.3. En tot cas, a fi d'evitar errors i, en el supòsit de produir-se'n, possibilitar l'esmena en temps i forma, els aspirants comprovaran fefaentment no sols que no figuren en la relació provisional d'exclosos sinó, a més, que els noms i les dades consten correctament en les relacions d'admesos pertinents.
  
4.4. Transcorregut el termini de deu dies hàbils, esmenats els defectes, si escau, i vistes les reclamacions que corresponguen, es dictarà una resolució que contindrà la relació definitiva d'admesos i exclosos, i, almenys amb una antelació de quinze dies hàbils, la data, el lloc i l'hora de realització i començament dels exercicis, que es publicarà en el DOGV. Si és procedent, es publicarà també l'ordre d'actuació dels aspirants segons el que disposa la base 7.2.
  
4.5. Els errors de fet que pogueren advertir-se, es podran esmenar en qualsevol moment, d'ofici o a petició de la persona interessada.
  
5. Proves selectives
  
5.1. El procediment de selecció es realitzarà pel sistema de concurs oposició.
  
5.2. Fase d'oposició. Constarà de dos exercicis obligatoris i eliminatoris:
  
5.2.1. Primer exercici (comú per al torn de promoció interna i el torn lliure)
  
Consistirà en la realització de dos supòsits pràctics proposats pel tribunal, basats en les funcions del lloc i en el bloc de coneixements específics corresponent a l'especialitat respectiva.
  
La duració d'aquest exercici serà fixada pel tribunal amb antelació suficient.
  
5.2.2. Segon exercici
  
Torn de promoció interna
  
Es realitzarà per escrit i versarà sobre els coneixements que s'especifiquen en el temari de l'annex I; comprén els blocs A I D dels coneixements específics i es configurarà en forma de qüestions.
  
La duració d'aquest exercici serà fixada pel tribunal amb antelació suficient.
  
Torn lliure
  
Es realitzarà per escrit i versarà sobre els coneixements que s'especifiquen en el temari de l'annex I; comprén el bloc general i, del bloc de coneixements específics, el bloc A i el corresponent a l'especialitat de què es tracte (B o C). Es configurarà en forma de qüestions.
  
5.2.3. En tots els exercicis, el tribunal prendrà les mesures necessàries per a garantir-ne l'anonimat en la valoració. S'anul·laran tots aquells que continguen alguna marca que poguera identificar-ne l'autor.
  
5.3. Fase de concurs. Es valoraran els mèrits acreditats fefaentment pels aspirants que hagen superat la fase d'oposició, d'acord amb el barem que figura en l'annex II.
  
La fase de concurs no tindrà caràcter eliminatori. Els punts obtinguts en la fase de concurs únicament se sumaran a la puntuació dels aspirants que van superar la fase d'oposició.
  
5.3.1. Torn de promoció interna. La valoració dels mèrits es farà d'acord amb el barem que figura com a annex II.
  
5.3.2. Torn d'accés lliure. La valoració dels mèrits es farà d'acord amb el barem que figura com a annex III.
  
6. Qualificació dels exercicis
  
6.1. El primer exercici es puntuarà de 0 a 10 punts. Caldrà obtenir un mínim de 5 punts per a superar aquest exercici.
  
A continuació, es configurarà una relació per cada un dels torns i especialitats, que s'ordenarà per puntuació de major a menor amb aquells aspirants que hagen superat aquest primer exercici. Es publicarà al tauler d'anuncis i, complementàriament i sense caràcter oficial, en la pàgina web del Servei de Recursos Humans, l'adreça de la qual és: http://www.upv.és/rrhh/ (apartat de Gestió de PAS).
  
6.2. El segon exercici es puntuarà de 0 a 10 punts. S'eliminaran aquells aspirants que no assolisquen un mínim de 5 punts.
  
A continuació, es configurarà una relació per cada un dels torns i especialitats, que s'ordenarà per puntuació de major a menor amb aquells aspirants que hagen superat aquest segon exercici, i s'hi sumarà la nota obtinguda en el primer exercici. Es publicarà al tauler d'anuncis i, complementàriament i sense caràcter oficial, en la pàgina web del Servei de Recursos Humans, l'adreça de la qual és: http://www.upv.és/rrhh/ (apartat de Gestió de PAS).
  
6.3. La qualificació resultant de la totalitat dels exercicis estarà determinada per la suma de les puntuacions obtingudes en cada un d'aquests.
  
Amb el resultat de l'últim exercici de la fase d'oposició, el tribunal exposarà al públic la relació d'aspirants que, per haver superat tots els exercicis eliminatoris, han de passar a la fase de concurs, i se'ls citarà perquè en el termini de deu dies hàbils comptadors a partir de l'endemà de la publicació de les qualificacions presenten la documentació acreditativa dels mèrits i de l'experiència previstos en l'annex II, al Registre General de la Universitat Politècnica de València; en el Registre de l'Escola Politècnica Superior d'Alcoi, siti a la plaça de Ferrándiz i Carbonell, s/n, d'Alcoi, i en el Registre de l'Escola Politècnica Superior de Gandia, siti a la carretera de Natzaret-Oliva, s/n, del Grau de Gandia, o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, redactat segons la Llei 4/1999, de 13 de gener.
  
Només es valoraran aquells mèrits al·legats i acreditats prou pels interessats, la data d'obtenció dels quals no siga posterior a la data de finalització del termini de presentació d'instàncies prevista en la base 3.2.
  
No es valoraran aquells mèrits que no es troben prou acreditats. No s'admetrà la documentació presentada fora del termini concedit amb aquest efecte en aquesta base 6.3
  
6.4. Finalitzat el termini de presentació de documentació establit en la base anterior, el tribunal publicarà al tauler d'anuncis del PAS, siti a l'edifici del Rectorat, i, complementàriament i sense caràcter oficial, en la pàgina web del Servei de Recursos Humans, l'adreça de la qual és: http://www.upv.és/rrhh/ (apartat de Gestió de PAS), la llista provisional de valoracions de la fase de concurs, i concedirà un termini de deu dies hàbils comptadors a partir de l'endemà de la publicació perquè les persones interessades formulen les reclamacions i esmenes d'errors que estimen pertinents en relació a la baremació.
  
6.5. Resoltes les possibles al·legacions i esmenes, el tribunal dictarà una resolució on es fixe la relació definitiva d'aspirants aprovats.
  
Per a la confecció d'aquesta relació, se sumaran les qualificacions obtingudes per cada aspirant en la fase d'oposició i en la fase de concurs. A continuació, s'ordenaran per ordre de puntuació de major a menor, relació que s'interromprà quan el nombre d'aspirants coincidisca amb el nombre de llocs de treball convocats per cada torn i especialitat; es publicarà al tauler d'anuncis i, complementàriament i sense caràcter oficial, en la pàgina web del Servei de Recursos Humans, l'adreça de la qual és: http://www.upv.és/rrhh/ (apartat de Gestió de PAS).
  
En el cas d'empat entre aspirants inclosos en la mateixa relació, l'ordre s'establirà, en primer lloc, segons la major puntuació obtinguda en el primer exercici i, en segon lloc, si es manté l'empat, segons la major puntuació obtinguda en el segon exercici. Si persistira l'empat, es tindrà en compte la major puntuació obtinguda en la fase de concurs, en l'apartat d'experiència professional. En última instància, l'ordre s'establirà per sorteig públic entre aquests.
  
En cap cas, el tribunal no podrà declarar que han superat les proves selectives un nombre superior que el de llocs de treball convocats.
  
En el cas que el nombre d'aspirants aprovats fóra inferior al de les places convocades, les sobrants es declararien desertes.
  
6.6. Borsa de treball. Es confeccionarà una borsa de treball amb el personal aspirant que haja participat en les proves d'accés al grup, sector, cos/escala de la convocatòria, pel torn d'accés lliure i haja aprovat algun exercici dels que constitueixen el procés selectiu, segons l'ordre de prioritat que s'obtinga per la puntuació assolida i amb preferència dels que hagen aprovat un nombre més alt d'exercicis; es sumarà, amb aquest efecte, la puntuació obtinguda en la fase de concurs.
  
Aquesta borsa de treball, inclòs l'ordre de prioritat, es publicarà en el tauler d'anuncis del PAS, siti a l'edifici del Rectorat i, complementàriament i sense caràcter oficial, en la pàgina web del Servei de Recursos Humans, l'adreça de la qual és: http://www.upv.és/rrhh/ (apartat de Gestió de PAS).
  
7. Desenvolupament de les proves selectives
  
7.1. Els exercicis tindran lloc a la ciutat de València.
  
El primer exercici es realitzarà en el lloc, la data i l'hora que s'establisca en la resolució per la qual s'aprova i es publica en el DOGV la llista definitiva d'admesos i exclosos de les proves objecte d'aquesta convocatòria, amb una antelació no inferior a quinze dies hàbils.
  
7.2. Els aspirants seran convocats per a cada exercici en crida única. Els membres del tribunal de selecció i el personal col·laborador no permetran l'accés a la sala on es realitze l'exercici d'aquelles persones que compareguen una vegada conclosa la crida dels aspirants convocats.
  
Cas de realitzar-se l'exercici en diverses sessions, l'ordre d'intervenció dels aspirants començarà per la lletra N, seguint l'ordre alfabètic de cognoms segons la Resolució de 14 de gener de 2003 de la Conselleria de Justícia i Administracions Públiques (DOGV número 4.422, de 21 de gener de 2003).
  
Els aspirants hauran d'acreditar la personalitat mitjançant la presentació del DNI o del resguard amb fotografia del passaport o del permís de conduir, sense que, amb aquest efecte, siguen vàlides les fotocòpies compulsades dels esmentats documents, així com de l'exemplar per a l'interessat de la sol·licitud d'admissió a les proves.
  
7.3. Començades les proves, l'anunci de la realització dels restants exercicis el farà públic el tribunal en el local en què s'haja realitzat l'anterior; al tauler d'anuncis del PAS, siti a l'edifici del Rectorat, i, complementàriament i sense caràcter oficial, en la pàgina web del Servei de Recursos Humans, l'adreça de la qual és: http://www.upv.és/rrhh/ (apartat de Gestió del PAS), amb una antelació mínima de 48 hores.
  
Les valoracions de la fase de concurs es publicaran al tauler d'anuncis del PAS, siti a l'edifici del Rectorat, i, complementàriament i sense caràcter oficial, en la pàgina web del Servei de Recursos Humans, l'adreça de la qual és: http://www.upv.és/rrhh/ (apartat de Gestió del PAS).
  
Els aspirants perdran el seu dret quan es personen als llocs de realització quan ja s'hagen iniciat les proves o per no assistir a aquestes, encara que es dega a causes justificades.
  
8. Publicitat de les llistes
  
8.1. Després de la realització de cadascuna de les proves, el tribunal farà pública, mitjançant un anunci als llocs on s'hi han realitzat i al tauler d'anuncis del Servei de Recursos Humans ?secció del PAS- i, complementàriament i sense caràcter oficial, en la pàgina web del Servei de Recursos Humans, l'adreça de la qual és: http://www.upv.és/rrhh/ (apartat de Gestió del PAS), la llista d'aspirants per cada torn i especialitat que les han superades.
  
Les relacions de les qualificacions dels aspirants que hagen accedit a la fase de concurs es publicaran al tauler d'anuncis del Servei de Recursos Humans ?secció del PAS- i, complementàriament i sense caràcter oficial, en la pàgina web del Servei de Recursos Humans, l'adreça de la qual és: http://www.upv.és/rrhh/ (apartat de Gestió del PAS).
  
El tribunal elevarà al rector les llistes definitives dels aspirants que han superat les proves, per ordre de puntuació i per a cada torn i especialitat, per a la inserció en el DOGV.
  
9. Coneixements de valencià
  
9.1. L'acreditació dels coneixements de valencià pels aspirants que hagen superat les proves selectives, que disposa l'article 9.4 del Text Refós de la Llei de la Funció Pública Valenciana, podrà realitzar-se mitjançant la presentació d'algun dels documents següents:
  
a) Títol de batxiller o equivalent cursat a la Comunitat Valenciana, amb superació de les assignatures de valencià.
  
b) Títol de l'Escola Oficial d'Idiomes corresponent al tercer curs de coneixements de valencià.
  
c) Certificat de nivell mitjà de la Junta Qualificadora de Coneixements de Valencià.
  
9.2. Els que no puguen acreditar aquests coneixements, d'acord amb el que estableix el punt anterior, hauran de realitzar el curs específic de valencià a què es refereix l'article 9.4 del Text Refós de la Llei de la Funció Pública Valenciana.
  
10. Presentació de documents
  
10.1. En el termini de vint dies hàbils, comptadors des de l'endemà de la publicació en el DOGV de les relacions definitives d'aprovats, els aspirants proposats hauran de trametre al Servei de Recursos Humans, Secció del PAS, d'aquesta Universitat Politècnica, a través del Registre General de la Universitat Politècnica de València; del Registre de l'Escola Politècnica Superior d'Alcoi, siti a la plaça de Ferrándiz i Carbonell, s/n, d'Alcoi; en el Registre de l'Escola Politècnica Superior de Gandia, siti a la carretera de Natzaret-Oliva, s/n, del Grau de Gandia, o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, redactat segons la Llei 4/1999, de 13 de gener, la documentació següent:
  
Aspirants pel torn de promoció interna:
  
a) Llevat que conste en l'expedient personal, fotocòpia compulsada del títol acadèmic exigible segons la present convocatòria o certificat acadèmic que acredite haver realitzat tots els estudis per a l'obtenció del títol. En el cas de titulacions obtingudes a l'estranger haurà d'adjuntar-se la credencial que n'acredite l'homologació.
  
b) Els aspirants discapacitats hauran de presentar certificat de la Conselleria de Benestar Social o òrgans competents d'altres administracions públiques, que acredite una discapacitació igual o superior al 33%, així com la seua capacitat per a exercir les funcions que corresponguen a les vacants oferides.
  
Aspirants pel torn d'accés lliure:
  
a) Fotocòpia del DNI o del document que acredite la seua nacionalitat, o del passaport en el cas dels nacionals dels estats membres de la Unió Europea o d'aquells estats a què s'aplique la lliure circulació de treballadors i treballadores.
  
b) Fotocòpia compulsada del títol acadèmic exigible segons la present convocatòria o del certificat acadèmic que acredite haver realitzat tots els estudis per a l'obtenció del títol. En el cas de titulacions obtingudes a l'estranger, haurà d'adjuntar-se la credencial que acredite l'homologació.
  
c) Declaració jurada o promesa de no haver sigut separat/separada mitjançant expedient disciplinari de qualsevol administració o càrrec públic, així com de no trobar-se inhabilitat/inhabilitada penalment per a l'exercici de les funcions públiques. Els aspirants la nacionalitat dels quals no siga l'espanyola, a més, hauran d'efectuar la declaració de no estar sotmesos a sanció disciplinària o condemna penal que impedisca, en el seu estat, l'accés a la funció pública.
  
d) Certificat mèdic acreditatiu de tenir la capacitat física i psíquica necessària per a l'exercici de les funcions dels llocs de treball oferits.
  
e) Els aspirants discapacitats hauran de presentar certificat de la Conselleria de Benestar Social o dels òrgans competents d'altres administracions públiques que acredite una discapacitat igual o superior al 33%, així com la seua capacitat per a exercir les funcions que corresponguen a les vacants oferides.
  
10.2. Els aspirants seleccionats que, dins del termini establit en el punt anterior i excepte casos de força major, no presentaren la documentació acreditativa o d'aquesta es deduïra que manquen d'algun dels requisits exigits, no podran ser nomenats funcionaris de carrera, sense perjudici de la responsabilitat en què pogueren haver incorregut per falsedat en les sol·licituds de participació.
  
La plaça no ocupada per l'aspirant que no presente la documentació quedarà vacant.
  
11. Nomenament de funcionaris
  
Conclòs el procés selectiu i transcorregut el termini de presentació de la documentació, els que l'hagueren superat seran nomenats funcionaris de carrera mitjançant una resolució que es publicarà en el DOGV, amb especificació de la destinació adjudicada, basant-se en l'ordre de puntuació obtingut pels aspirants i segons la petició de destinació a la vista dels llocs vacants que els oferisquen.
  
El termini de presa de possessió de la destinació adjudicada es farà constar en la resolució assenyalada en el primer paràgraf d'aquesta base.
  
12. Tribunal
  
12.1. El tribunal de selecció d'aquestes proves selectives serà nomenat pel rector en la resolució que farà pública la relació provisional d'admesos i exclosos, amb una antelació mínima d'un mes a la data del començament de les proves, i estarà compost per:
  
· President/a: un/a vicerector/a de la Universitat Politècnica de València.
  
· Tres vocals, designats pel rector de la Universitat Politècnica de València, personal funcionari de carrera.
  
· Un/a vocal, designat per la Junta del PAS de la Universitat Politècnica de València, personal funcionari de carrera.
  
· Un/a secretari/ària, personal funcionari de carrera de la Universitat Politècnica de València, que actuarà amb veu però sense vot.
  
Així mateix, es designarà un tribunal suplent amb la mateixa composició.
  
12.2. El tribunal, per a la realització de les proves, podrà designar els col·laboradors, ajudants i assessors especialistes que estime oportuns.
  
12.3. Els membres del tribunal, així com els col·laboradors, ajudants i assessors especialistes, hauran d'abstenir-se i podran ser recusats pels interessats quan concórreguen en ells circumstàncies de les previstes en els articles 28 i 29 de la Llei de Règim Jurídic de les Administracions Públiques i del Procediment Administratiu Comú.
  
Així mateix, hauran d'abstenir-se aquells que hagueren realitzat tasques de preparació d'aspirants en els cinc anys anteriors a la publicació d'aquesta convocatòria.
  
Tots els membres del tribunal hauran de reunir els requisits establits en l'article 13.4 del Text Refós de la Llei de la Funció Pública Valenciana i, almenys la meitat més un d'aquests, hauran de tenir una titulació corresponent a la mateixa àrea de coneixements que l'exigida per a l'ingrés.
  
12.4. El tribunal, així com els col·laboradors, ajudants i el personal especialista, podrà exigir dels aspirants, en qualsevol moment, que acrediten la identitat.
  
12.5. A l'efecte de comunicacions i de qualssevol altres incidències, el tribunal tindrà la seu a la Universitat Politècnica de València, camí de Vera, s/n, CP 46118, València.
  
12.6. El tribunal tindrà la categoria assenyalada en el Decret 24/1997, d'11 de febrer, del Consell de la Generalitat Valenciana, sobre indemnitzacions per raó del servei i gratificacions per serveis.
  
El tribunal tindrà la consideració d'òrgan col·legiat de l'administració i, com a tal, estarà sotmés a les normes contingudes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
13. Recursos
  
13.1. Contra aquesta convocatòria i les seues bases, que són definitives en la via administrativa, les persones interessades podran interposar recurs contenciós administratiu en el termini de dos mesos comptadors a partir de l'endemà de la publicació en el DOGV, davant els òrgans jurisdiccionals contenciosos administratius de la Comunitat Valenciana, de conformitat amb el que estableixen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999, així com els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Potestativament, podran interposar recurs de reposició, en el termini d'un mes, davant el rector, de conformitat amb els articles 116 i 117 de l'esmentada Llei 30/1992, segons la redacció modificada per la Llei 4/1999.
  
13.2. Contra els actes del tribunal, es podrà interposar recurs d'alçada davant el rector d'aquesta Universitat en el termini d'un mes, a partir de l'endemà de la publicació de la corresponent resolució del tribunal.
  
València, 9 de setembre de 2003.- El rector: Justo Nieto Nieto.
  
ANNEX I
  
Denominació del lloc: tècnic superior del Servei Integrat d'Ocupació
  
Unitat: Servei Integrat d'Ocupació
  
Catalogació: A 20 E038
  
Titulació: llicenciat, enginyer, arquitecte o equivalent
  
Funcions del lloc - Especialitat en Gestió de l'Ocupació:
  
- Planificar, organitzar i dirigir les activitats del SIO.
  
- Coordinació de les activitats de les unitats que componen el SIO
  
- Participació en la negociació amb l'administració autonòmica per a la gestió d'ocupació dels titulat de la UPV.
  
- Mantenir i gestionar el sistema documental d'establiment i assegurament dels procediments de gestió interns del SIO.
  
- Desenvolupament, manteniment i difusió de la imatge corporativa del SIO.
  
- Seguiment de la gestió econòmica del SIO
  
- Promoure relacions amb les institucions nacionals, autonòmiques i locals per a estar present en aquells projectes que puguen derivar en l'increment de l'ocupabilitat dels titulats de la UPV.
  
- Col·laborar en les iniciatives de diferents centres i serveis de la Universitat conduents al foment d'ocupació dels titulats
  
- Negociació i gestió de convenis singulars de cooperació educativa amb empreses i institucions d'àmbit nacional, autonòmic i local, per a la realització de pràctiques per part dels alumnes de la UPV.
  
- Promoció i seguiment de la difusió informativa de les activitats del SIO
  
- Assistència a fires i diferents esdeveniments per a donar a conéixer l'oferta de serveis del SIO, el procés d'inserció laboral i la situació laboral dels titulats de la UPV.
  
- Elaboració d'estudis basats en enquestes a titulats de la UPV sobre la inserció laboral, la primera ocupació i l'ocupació actual d'aquests, així com la seua interrelació amb les activitats realitzades per aquests durant els seus estudis.
  
- Col·laboració en la realització d'informes de les enquestes a titulats sobre l'opinió sobre el perfil de l'alumne, la formació rebuda, els recursos utilitzats, la gestió del centre i la satisfacció amb els serveis i les concessions.
  
- Col·laboració en la realització d'estudis basats en enquestes a ocupadors per a conéixer els processos de selecció, la influència de la realització de pràctiques en empresa en aquest procés i el nivell de satisfacció amb la formació tècnica i en habilitats per al desenvolupament professional dels titulats de la UPV.
  
- Col·laboració en l'elaboració i la difusió de continguts per a alumnes en diferents suports amb informació conduent a l'augment de la seua ocupabilitat.
  
- I totes aquelles funcions inherents al lloc de treball d'acord amb la categoria professional.
  
Funcions del lloc - Especialitat en Intermediació laboral:
  
- Establir criteris de gestió dirigits a l'optimació dels recursos de la unitat per objectius i resultats.
  
- Obtenir la satisfacció de l'usuari del servei, establint millores adaptades a les necessitats que es generen en el dia a dia, a fi d'oferir un servei àgil i de qualitat.
  
- Fomentar l'equip de treball, establint un sistema de comunicació interna en totes les direccions.
  
- Vetlar pels interessos del personal de la unitat, a fi d'aconseguir un equip de treball sòlid, participatiu i motivat.
  
- Supervisar i coordinar l'organització i els processos d'intermediació laboral en la unitat.
  
- Realitzar el seguiment de la gestió de la demanda i de l'oferta d'ocupació de la unitat.
  
- Establir criteris de gestió prioritzant les càrregues de treball segons les necessitats del servei.
  
- Informar a la demanda d'ocupació tècnica i orientar-la en la necessitat de conéixer les expectatives del mercat laboral.
  
- Establir un calendari anual per escoles de la Universitat Politècnica de València per a realitzar xarrades informatives en matèria d'assessorament laboral.
  
- Informar a les empreses i orientar-les perquè utilitzen el servei sobre les seues necessitats per a la contractació de tècnics.
  
- Realitzar accions comercials amb empreses i associacions empresarials a fi de donar a conéixer el servei i valorar les seues necessitats de contractació de tècnics.
  
- Implantar i assegurar el sistema de gestió de qualitat en els processos d'intermediació laboral.
  
- Realitzar estudis de mercat d'ocupació tècnica, com a font d'informació per als òrgans acadèmics de la Universitat Politècnica de València, extrets de la gestió realitzada en la unitat.
  
- Coordinar i fomentar les relacions encaminades a la inserció laboral dels titulats amb els centres i altres serveis i unitats de la Universitat Politècnica de València.
  
- Impulsar totes les accions encaminades a la inserció laboral dels titulats de la Universitat Politècnica de València
  
- Participar en esdeveniments relacionats amb l'ocupació, com a ponent i com a assistent en representació de la Universitat Politècnica de València en matèria d'intermediació laboral.
  
- I totes aquelles funcions inherents al lloc de treball d'acord amb la categoria professional.
  
Funcions del lloc - Especialitat en Estudis i Projectes:
  
- Gestió d'enquestes en els centres docents a titulats de la UPV per a conéixer l'opinió sobre el perfil de l'alumne, la formació rebuda, els recursos utilitzats, la gestió del centre i la satisfacció amb els serveis i les concessions.
  
- Realització d'informes de les enquestes a titulats sobre l'opinió sobre el perfil de l'alumne, la formació rebuda, els recursos utilitzats, la gestió del centre i la satisfacció amb els serveis i les concessions.
  
- Gestió d'enquestes en els centres docents a titulats per a conéixer el perfil del titulat, l'opinió sobre la UPV, la situació laboral, i les característiques de l'ocupació actual i la primera ocupació d'aquests.
  
- Realització d'informes de les enquestes a titulats sobre el perfil del titulat, l'opinió sobre la UPV, la situació laboral, i les característiques de l'ocupació actual i la primera ocupació d'aquests.
  
- Realització d'estudis basats en enquestes a ocupadors per a conéixer els processos de selecció, la influència de la realització de pràctiques en empresa en aquest procés i el nivell de satisfacció amb la formació tècnica i en habilitats per al desenvolupament professional dels titulats de la UPV.
  
- Col·laboració en l'elaboració d'estudis basats en enquestes a titulats de la UPV sobre la inserció laboral, la primera ocupació i l'ocupació actual d'aquests, així com la seua interrelació amb les activitats realitzades per aquests durant els estudis.
  
- Elaboració i difusió de continguts per a alumnes en diferents suports, amb informació conduent a l'augment de la seua ocupabilitat (guies d'ocupació).
  
- Planificar, organitzar i dirigir els serveis informàtics del SIO.
  
- Disseny de requeriments del programari de gestió de la Unitat de Pràctiques en Empreses (base de dades de convenis de cooperació educativa, base de dades curriculars d'alumnes i sistema de gestió d'ofertes de pràctiques en empreses, amb publicació en la pàgina web).
  
- Disseny de requeriments del programari de gestió de la Unitat d'Ocupació Directa, el sistema de gestió d'ofertes d'ocupació i l'encreuament informàtic per a la selecció de candidats, i la base de dades curriculars de demandants d'ocupació de la UPV.
  
- Disseny i manteniment dels sistemes web del SIO, amb facilitats per al personal del servei, els alumnes, les empreses i els titulats.
  
- Col·laboració en l'assistència a fires i diferents esdeveniments per a donar a conéixer l'oferta de serveis del SIO, el procés d'inserció laboral i la situació laboral dels titulats de la UPV.
  
- Col·laboració en la planificació, l'organització i la direcció de les activitats del SIO, i coordinació de les activitats de les unitats que componen el SIO.
  
- Col·laboració en el desenvolupament, el manteniment i la difusió de la imatge corporativa del SIO.
  
- Suport en la col·laboració en les iniciatives de diferents agents de la Universitat conduents al foment d'ocupació dels titulats.
  
- I totes aquelles funcions inherents al lloc de treball d'acord amb la categoria professional.
  
TEMARI
  
Bloc general
  
1. La Constitució espanyola de 1978: els principis fonamentals. Drets i deures fonamentals. Garantia i suspensió. Els principis rectors de la política econòmica i social. La reforma de la Constitució. L'organització territorial de l'Estat.
  
2. L'Estatut d'Autonomia de la Comunitat Valenciana: significat. Les institucions de la Comunitat Valenciana: composició, organització i competències.
  
3. El Text Refós de la Llei de la Funció Pública Valenciana: àmbit d'aplicació. L'accés i la provisió de llocs de treball. Les situacions administratives. L'adquisició i la pèrdua de la condició de funcionari. Drets, deures i incompatibilitats dels funcionaris. La carrera administrativa. Règim disciplinari dels funcionaris. Règim retributiu.
  
4. La Llei Orgànica 6/2001, de 21 de desembre, d'Universitats: estructura, govern i representació de les universitats. El Consell de Coordinació Universitària. Avaluació i acreditació. Ensenyaments i títols. Investigació. Estudiants, professorat i personal d'administració i serveis. Règim econòmic i financer.
  
5. La Llei de Prevenció de Riscos Laborals: objecte, àmbit d'aplicació i definicions. Drets i obligacions. Serveis de prevenció. Consulta i participació dels treballadors. Responsabilitats i sancions.
  
Bloc de coneixements específics
  
- Bloc A (comú per a les tres especialitats):
  
1. La funció de la Universitat i l'interés general.
  
2. Les relacions universitat-empresa.
  
3. Els serveis d'ocupació de les Universitats.
  
4. El Servei Integrat d'Ocupació de la UPV.
  
5. Actuacions en matèria d'ocupació de la UPV.
  
6. Els programes de cooperació educativa en la UPV.
  
7. Legislació de pràctiques en empresa. Adaptació en el sistema universitari espanyol.
  
8. Estructures d'interfície en el sistema espanyol d'innovació.
  
9. Estructures d'interfície en el sistema d'innovació de la Comunitat Valenciana
  
10. Els serveis d'intermediació laboral.
  
11. El mercat laboral dels titulats universitaris a Espanya.
  
12. La inserció laboral dels titulats universitaris a Europa.
  
13. La inserció laboral dels titulats universitaris a Espanya.
  
14. Planificació per a la recerca activa d'ocupació.
  
15. El procés de selecció.
  
16. Principis bàsics de la qualitat.
  
17. El model de qualitat EFQM
  
18. Aplicació de la gestió per processos a un servei d'ocupació universitari.
  
19. Avaluació i control de la qualitat.
  
20. Drets i deures laborals bàsics.
  
21. Concepte i elements essencials del contracte de treball.
  
22. Les condicions de treball: drets i deures derivats del contracte de treball.
  
23. Externalització i descentralització productiva. Modalitats de relació contractual.
  
24. Nous jaciments d'ocupació.
  
25. L'autoautoocupació universitària.
  
26. Característiques dels titulats universitaris més demandades per les empreses.
  
27. II Pla de Qualitat de les Universitats.
  
28. La Universitat enfront dels nous desafiaments i reptes en la societat del coneixement.
  
29. Sistemes d'informació en els serveis d'ocupació universitaris.
  
30. Eixides professionals de les titulacions impartides en la UPV.
  
- Bloc B (per a l'especialitat de Gestió d'Ocupació):
  
1. El finançament per objectius en el sistema universitari valencià.
  
2. La integració dels serveis de la Universitat de suport a l'ocupació d'alumnes i titulats.
  
3. La preparació dels universitaris per a la inserció en el teixit productiu.
  
4. Els processos d'inserció laboral. Teories.
  
5. Iniciatives de la UPV de suport a l'ocupació dels seus titulats.
  
6. El programa Europa i l'ocupació dels titulats de la UPV.
  
7. L'ocupació dels joves a la Comunitat Valenciana. Característiques.
  
8. Seguiment de la trajectòria professional dels titulats de la UPV.
  
9. La inserció laboral dels titulats de la UPV. Característiques.
  
10. Institucionalització de l'orientació professional en l'àmbit laboral.
  
11. Universitaris i mercat laboral.
  
12. Les pràctiques en empresa i la inserció laboral dels titulats de la UPV.
  
13. El treball dels universitaris estrangers no comunitaris.
  
14. El SERVOF i els centres associats en l'àmbit de la intermediació laboral.
  
15. Polítiques per al foment de l'ocupació dels titulats universitaris.
  
16. Modalitats de contractació laboral I: la contractació per temps indefinit.
  
17. Modalitats de contractació laboral II: la contractació temporal.
  
18. Modalitats de contractació laboral III: els contractes formatius.
  
19. Els ocupadors i la inserció laboral dels titulats universitaris.
  
20. Factors determinants dels canvis en el mercat laboral dels titulats universitaris.
  
- Bloc C (per a l'especialitat d'Intermediació Laboral):
  
1. Els centres associats del SERVOF en matèria d'intermediació laboral.
  
2. La Universitat Politècnica com a centre associat del SERVOF.
  
3. L'entrevista ocupacional.
  
4. El demandant d'ocupació. Àmbit d'actuació per a la recerca d'ocupació de titulats tècnics.
  
5. L'oferidor d'ocupació. Àmbit d'actuació per a la recerca i contractació de titulats tècnics.
  
6. Anàlisi i descripció de llocs de treball.
  
7. El procés de reclutament.
  
8. El procés de selecció. Aspectes diferenciadors per als titulats tècnics.
  
9. El currículum. Aspectes rellevants per a la seua presentació com titulat tècnic.
  
10. Les proves de selecció.
  
11. L'entrevista de selecció.
  
12. Dinàmiques de grup.
  
13. La negociació final. Aspectes del contractant i del contractat aplicats a l'entorn tècnic i tecnològic.
  
14. La firma del contracte de treball. Aspectes rellevants per als treballadors tècnics.
  
15. El contracte de treball. Aspectes i tipus.
  
16. El contracte de treball. Contractes temporals.
  
17. El contracte de treball. Contracte en pràctiques.
  
18. Conveni de pràctiques, elements diferenciadors.
  
19. La intermediació laboral en la Universitat Politècnica de València a través de la gestió de bases de dades.
  
20. La qualitat en el servei d'intermediació laboral de la Universitat Politècnica de València.
  
- Bloc D (per a l'especialitat d'Estudis i Projectes - torn de promoció interna):
  
1. Estudis d'inserció laboral de titulats universitaris.
  
2. La grandària i el sector de l'empresa, la seua influència en els processos de selecció dels titulats universitaris.
  
3. Valoració en les empreses de les competències operatives i metacompetències dels titulats universitaris.
  
4. Anàlisi dels mitjans més utilitzats per a la recerca d'ocupació de titulats universitaris.
  
5. Anàlisi dels mitjans més útils per a la consecució d'ocupació de titulats universitaris.
  
6. Anàlisi de les característiques de l'ocupació dels titulats universitaris.
  
7. La influència de les pràctiques en empresa en la inserció laboral dels titulats universitaris.
  
8. La influència dels programes d'intercanvi internacional en la inserció laboral dels titulats universitaris.
  
9. La influència de la formació en habilitats per a l'ocupació en la inserció laboral dels titulats universitaris.
  
10. La promoció de les pràctiques en empresa dels alumnes universitaris.
  
11. Anàlisi de la satisfacció amb la formació rebuda dels titulats de la UPV.
  
12. Anàlisi de la satisfacció amb els recursos i la gestió del centre docent dels titulats de la UPV.
  
13. Anàlisi de la satisfacció amb els serveis utilitzats dels titulats de la UPV.
  
14. Anàlisi del perfil laboral dels titulats de la UPV.
  
15. Disseny de programari per a la gestió dels currículums dels alumnes per a la realització de pràctiques en empreses universitàries.
  
16. Disseny de programari per a la gestió dels programes de cooperació educativa.
  
17. Disseny de programari per a la gestió d'ofertes de pràctiques universitàries en empreses.
  
18. Tipologia d'enquestes a titulats universitaris, avantatges i inconvenients.
  
19. Les fonts i la sistematització dels sistemes d'informació en els serveis d'ocupació universitaris.
  
20. Utilització de la informació dels serveis d'ocupació universitaris en la millora de l'ensenyament.
  
ANNEX II
  
BAREM
  
· Antiguitat:
  
Es valorarà 0,5 punts per any complet de serveis en actiu en les distintes administracions públiques, fins a un màxim de 5 punts. Amb aquest efecte, es computaran els serveis previs reconeguts de conformitat amb el que disposa la Llei 70/1978, de 26 de desembre.
  
· Titulació acadèmica:
  
Es valoraran les titulacions acadèmiques acreditades pels aspirants que siguen superiors a la que s'exigeix per a accedir al grup a què pertanyen les places oferides, d'acord amb l'escala següent:
  
Grup A: Títol de doctor 1 punt
  
· Grau personal:
  
Grau personal consolidat en la data de finalització del termini de presentació d'instàncies, que es valorarà de la forma següent:
  
Grau igual o inferior a 16 0,5 punts
  
Grau 17 1,0 punts
  
Grau 18 1,5 punts
  
Grau 19 2,0 punts
  
Grau 20 2,5 punts
  
Grau 21 3,0 punts
  
Grau 22 3,5 punts
  
Grau 23 i superiors 4,0 punts
  
·Treball desenvolupat:
  
Es valorarà per cada any de prestació de serveis o part proporcional. Amb aquest efecte de treball desenvolupat no es computaran les fraccions inferiors a un mes en llocs de treball del grup B, administració especial, d'acord amb el nivell del complement de destinació assignat i segons l'escala següent:
  
Llocs de nivell 18 o inferior 0,5 punts per any
  
 de serveis prestats
  
Llocs de nivell 20 0,75 punts per any
  
 de serveis prestats
  
Llocs de nivell 22 o superior 1 punt per any
  
 de serveis prestats
  
Aquest apartat es valorarà fins a un màxim de 10 punts i un màxim de 10 anys de serveis prestats en l'administració. Amb aquest fi, es computaran els períodes en què els aspirants hagen exercit llocs amb assignació de complement de destinació de nivell superior.
  
Amb aquesta finalitat, es valorarà l'exercici de llocs de treball amb destinació definitiva
  
ANNEX III
  
BAREM
  
Experiència professional: es valorarà fins a un màxim de 4 anys i 6 punts l'experiència professional en llocs de treball corresponents a la mateixa categoria i grup que les vacants especificades en la present convocatòria. Es prorratejaran proporcionalment els mesos complets i no es consideraran els períodes inferiors a un mes, d'acord amb l'escala següent:
  
Experiència laboral en: Puntuació Puntuació
  
 per mes per any
  
 complet complet
  
 treballat treballat
  
Universitats públiques valencianes 0,12425 1,500
  
Administració pública 0,06065 0,750
  
Empresa privada 0,03463 0,375
  
Per serveis prestats com a contractat laboral o funcionari en l'àmbit de les universitats públiques valencianes.
  
Per serveis prestats com a contractat laboral o funcionari en l'àmbit de qualsevol administració pública.
  
Per serveis prestats com a contractat laboral en el sector privat.
  
Únicament es considerarà acreditada aquesta experiència professional si s'aporta certificat oficial dels períodes de cotització en el règim general de la seguretat social o en algun dels règims especials dins del grup de cotització de la categoria i el grup mencionats en l'apartat 1.1 d'aquesta convocatòria, juntament amb els contractes de treball, els nomenaments com a personal funcionari interí i/o les nòmines que acrediten la relació contractual i la categoria professional.
  
En el cas dels empleats públics, s'admetran amb aquest fi els certificats de serveis prestats, on consten les dades anteriors (grup professional i categoria professional, així com els períodes de contractació o els nomenaments) expedits per l'òrgan competent.
  
Cursos de formació i perfeccionament: es valoraran fins a un màxim de 3 punts només els cursos de formació i perfeccionament que estiguen relacionats directament amb les funcions dels llocs de treball objecte de la present convocatòria.
  
La valoració s'efectuarà segons el barem següent, sense que es consideren els cursos fins a 9 hores i, cas que hi hagen dos cursos amb el mateix contingut, només es considerarà el de més duració:
  
Nombre d'hores Puntuació total
  
De 10 a 14 0,10
  
De 15 a 19 0,25
  
De 20 a 29 0,40
  
De 30 a 49 0,50
  
De 50 a 74 0,60
  
75 o més hores 0,75
  
Només es valoraran aquests cursos si els han impartit centres oficialment reconeguts o si estan homologats per un organisme públic competent en el marc dels programes de formació contínua, de formació ocupacional o de formació d'empleats públics; l'aspirant ha d'acreditar aquest aspecte.
  
Amb aquesta finalitat, es tindran en compte els cursos de formació contínua impartits per les organitzacions sindicals i que es troben inclosos dins dels respectius acords amb l'administració.
  
En aquells supòsits en què el curs de formació ocupacional estiga integrat per diversos mòduls i amb matèries o continguts diferenciats, per a la valoració per part del tribunal d'aquells cursos que es considere que tenen relació directa o indirecta amb les funcions de la categoria objecte de selecció, els aspirants hauran d'aportar un certificat que continga el desglossament diferenciat per mòduls, amb el nombre d'hores de cada un d'aquests. En cas contrari, el tribunal no els valorarà.
  
En cap cas no es puntuaran en aquest apartat els cursos de valencià i d'idiomes, ni els cursos pertanyents a una carrera universitària, els cursos de doctorat i els de diferents instituts de les universitats quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.
  
Titulacions acadèmiques: es valoraran amb 0,50 punts les titulacions acadèmiques oficials de nivell superior a les especificades en l'annex I.
  
Coneixement de valencià: es valorarà fins a un màxim d'1,5 punts, sempre que s'acredite estar en possessió del pertinent certificat, o homologació, expedit per la Junta Qualificadora de Coneixements de Valencià, d'acord amb l'escala que tot seguit s'indica (en el cas que es tinguen dos nivells, només es valorarà el del nivell més alt):
  
Per a llocs dels grups A o B
  
Elemental 0,50 punts
  
Mitjà 1,00 punts
  
Superior 1,50 punts
  
Per a llocs dels grups C o D
  
Oral 0,50 punts
  
Elemental 1,00 punts
  
Mitjà 1,50 punts
  
Superior 1,50 punts
  
Altres mèrits: es valoraran fins a un màxim d'1 punt
  
Per a llocs dels grups A, B, C i D d'administració general
  
Per a llocs dels grups C i D d'administració especial
  
Haver superat el 3r curs d'idioma comunitari de l'Escola Oficial d'Idiomes: 0,30 punts
  
Haver superat el 5é curs d'idioma comunitari de l'Escola Oficial d'Idiomes: 0,60 punts
  
Per a llocs dels grups A i B d'administració especial
  
Haver superat el 3r curs d'idioma
  
comunitari de l'Escola Oficial d'Idiomes 0,30 punts
  
Impartició de cursos (per cada 10 crèdits) 0,20 punts
  
Ponències presentades i aprovades en congressos sobre matèries relacionades amb les funcions del lloc 0,50 punts per ponència
  
Beques. Només es valoraran les beques una vegada obtinguda la titulació acadèmica corresponent i sempre que estiguen relacionades amb matèries del lloc de treball oferit.: 0,50 punts per any complet
  
Publicacions en SCI 0,10 per citació
  
Coneixement d'idiomes de la Unió Europea: es valorarà el coneixement de llengües oficials de la Unió Europea diferents de la llengua espanyola, que caldrà acreditar documentalment mitjançant certificats expedits per l'Escola Oficial d'Idiomes, segons els nivells especificats.
  
Per a la valoració dels idiomes comunitaris, en cap cas no es consideraran els cursos superats d'idiomes inclosos en els plans d'estudis de batxiller elemental, graduat escolar, formació professional, batxiller superior i estudis universitaris de qualsevol nivell.
  
Així mateix, i en el supòsit de cursos impartits, aquests es valoraran una vegada només. No són susceptibles de valoració les successives edicions d'un mateix curs.